|  |  |  |
| --- | --- | --- |
| **Частична предварителна оценка на въздействието** | | |
| **Институция:**  Министерство на земеделието и храните | **Нормативен акт:**  Проект на Постановление на Министерския съвет за допълнение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (обн., ДВ, бр. 102 от 2011 г.; изм. и доп., бр. 9 от 2014 г., бр. 31 от 2015 г., бр. 78 от 2017 г., бр. 19 и бр. 60 от 2020 г.) |
|  |  |
| **Лице за контакт:** | **Телефон и ел. поща:** |
| инж. Олег Илиев – началник на отдел „Държавни горски предприятия“, дирекция „Търговски дружества и държавни предприятия“ | 02 98511 524;  [OIliev@mzh.government.bg](mailto:OIliev@mzh.government.bg) |
| инж. Eлена Величкова – държавен експерт в отдел „Държавни горски предприятия“, дирекция „Търговски дружества и държавни предприятия“ | 02 98511 562;  [EVelichkova@mzh.government.bg](mailto:EVelichkova@mzh.government.bg) |
| **1. Проблем/проблеми за решаване:**  **Проблем 1 „Затруднено финансово положение на държавните предприятия по чл. 163 от Закона за горите през 2024 г.“**  *1.1. Кратко опишете проблема/проблемите и причините за неговото/тяхното възникване. По възможност посочете числови стойности.*  От края на 2023 г., в страната са налице трайни индикации и спад в търсенето на необработена дървесина поради спад в ценовите равнища на продуктите от дървесина на международните пазари. Сериозно намалява и потреблението на дърва за огрев от физически лица за лични нужди в резултат на преориентиране на населението към алтернативни, по-чисти за атмосферния въздух, начини за отопление. От своя страна това доведе до понижаване на цените на дървесината у нас, след бурния им растеж в периода от второто полугодие на 2021 г. до първото полугодие на 2023 г. Тази тенденция продължи още по-осезаемо през настоящата 2024 г. и засегна повсеместно вътрешния пазар на дървесина в страната, като изкупните цени на дървесината от заводите за дървопреработка, с постоянен пазарен дял от една трета от потреблението на дървесина в страната, постоянно намаляват.  Намаленото потребление и намалените продажни цени на дървесината рефлектира осезаемо върху държавните предприятия по чл. 163 от Закона за горите, на които е предоставено управлението на горските територии, държавна собственост, с дял от 73% от всички горски територии, и които осъществяват продажбата на дървесината, добита от тях. Голяма част от сключените договори на високи продажни цени с държавните предприятия и с техните териториални поделения са прекратени през 2024 г., поради невъзможност за изпълнението им на тези ценови нива. Средните цени на дървесината, на които са сключени новите договори през 2024 г., са намалени с 10 до 30 лв. за куб. м. Количеството добита и реализирана дървесина от държавните предприятия по Закона за горите през 2023 г. е рекордно ниско за последните 10 години, с 19% по-малко от 2022 г., а към настоящия момент на 2024 г. е налице допълнително изоставане от 7% спрямо същия период на предходната година. Очакваното неизпълнение на годишните финансови планове на държавните предприятия надхвърля 21%, а спадът в приходите на отделни предприятия, над 90% от които се формират от продажбата на дървесина, към деветмесечието на 2024 г. е 10-12% спрямо планираното за периода. Четири от шестте държавни предприятия отчитат междинен финансов резултат към 30.09.2024 г. загуба в общ размер, надхвърлящ 4 млн. лева. Няма индикации от последните месеци за подобрение на търсенето на дървесина в страната, което обуславя необходимостта от предприемането на допълнителни административни действия за облекчаване изпълнението на дейностите на държавните горски предприятия през 2024 и 2025 г.  За овладяване на създалото се неблагоприятно финансово положение за държавните предприятия поради свития пазар на дървесина, е наложително да се търси ефективно решение за освобождаване на оперативни средства за обезпечаване на изпълнението на планираните им горскостопански и ловностопански дейности, дейности за опазване на горите и за защита от пожари, както и за издръжка на заетия персонал, независимо, че вече са предприети редица оперативни мерки за оптимизиране на разходите за издръжка.  Едно удачно временно решение за всички държавни предприятия по Закона за горите е да бъде намален размерът на отчисленията, които те правят за собствения си фонд „Инвестиции в горите“ при продажбата на дървесина, съгласно Постановление на Министерския съвет (ПМС) № 343 от 2011 г. Предлаганото намаление на размера на отчисленията за фонд „Инвестиции в горите“ е временно, за срок от 01.10.2024 г. до 31.03.2025 г., и е както следва:   1. Северозападно държавно предприятие – от 4 лв. за куб. м на 1 лв. за куб. м дървесина; 2. Югозападно държавно предприятие – от 5 лв. за куб. м на 1 лв. за куб. м дървесина; 3. Северноцентрално държавно предприятие – от 5 лв. за куб. м на 1 лв. за куб. м дървесина; 4. Североизточно държавно предприятие – от 2 лв. за куб. м на 1 лв. за куб. м дървесина; 5. Югоизточно държавно предприятие – от 4 лв. за куб. м на 1 лв. за куб. м дървесина; 6. Южноцентрално държавно предприятие - от 8 лв. за куб. м на 4 лв. за куб. м.   С акта се предвижда за същия срок от 01.10.2024 г. до 31.03.2025 г. да се измени и чл. 1, ал. 2 и 3 от действащото ПМС № 343 от 2011 г. При продажбата на стояща дървесина на корен на физически лица за лична употреба, и на вършина, както и при продажбата на широколистна дървесина, повредена от биотични и абиотични фактори и въздействия ще се отчислява намаления за периода размер от продажната цена. По отношение на частта от продажната цена на недървесните горски продукти ще продължи да действа размера, определен с чл. 1, ал. 2.  *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Предлаганото намаление на размера на отчисленията за фонд „Инвестиции в горите“ има временен характер, за срок от 6 месеца - от 01.10.2024 г. до 31.03.2025 г., и цели подобрение на финансовото състояние на шестте държавни предприятия по Закона за горите чрез освобождаване на част от приходите при продажбата на дървесина през последното тримесечие на 2024 г. и първото тримесечие на 2025 г., които да послужат за изпълнение на законово регламентираните дейности на предприятията и териториалните им поделения. Към момента от органите на управление на държавните предприятия по Закона за горите вече са предприети редица действия за оптимизиране на разходите, но ефектът от прилагането им ще се отчете след няколкомесечен период. Това налага извода, че не е възможно проблемът с подобряване на финансовите резултати за държавните предприятия по Закона за горите да се реши в рамките на действащите разпоредби на ПМС №343 от 2011 г. и с промяна в организацията на работа, каквито действия вече са предприети.  *1.3. Посочете защо действащата нормативна рамка не позволява решаване на проблема/проблемите.*  Действащата нормативна рамка не позволява решаването на проблема, тъй като размерът на отчисленията от продажната цена на дървесина към фонд „Инвестиции в горите“ в момента се явява непосилен, предвид затрудненото финансово състояние на предприятията през 2024 г., без индикации за подобрение през първите месеци на 2025 г.  *1.4. Посочете задължителните действия, произтичащи от нормативни актове от по-висока степен или актове от правото на ЕС.*  Няма такива.  *1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт и анализ на изпълнението на политиката. | | |
| **2. Цели:**  1. Намаление на размера на отчисленията от продажната цена на дървесината за фонд „Инвестиции в горите“, които предприятията правят при продажбата на всяка дървесина, за периода 01.10.2024 – 31.10.2024 г.;  2. Осигуряване на оперативни парични средства на държавните предприятия за изпълнението на дейностите по опазването на горските територии, на планираните ловностопански дейности, както и на горскостопанските дейности, които се обезпечават от стопанската им дейност, а не от фонд „Инвестиции в горите“. Не на последно място, държавните предприятия ще се стабилизират финансово и ще се осигурят необходимите средства за издръжката на работещите в предприятията и техните териториални поделения, които са потърпевши от кризата в пазара на дървесина в страната..  *Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* | | |
| **3. Заинтересовани страни:**  Държавните предприятия по чл. 163, ал. 1 от Закона за горите:  1. Северозападно държавно предприятие;  2. Северноцентрално държавно предприятие;  3. Североизточно държавно предприятие;  4. Югоизточно държавно предприятие  5. Южноцентрално държавно предприятие;  6. Югозападно държавно предприятие,  както и цялата численост на персонала им към 31.08.2024 г. от 7210 лица.  *Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* | | |
| **4. Варианти на действие. Анализ на въздействията:** | | |
| **4.1. По проблем 1:** | | |
| **Вариант 1 „Без действие“:**  **Описание:**  Вариантът „Без действие“ се характеризира с непредприемането на никакви действия, които пряко да допринесат за решаването на дефинирания проблем. При запазване на сега действащия размер на отчисленията към фонд „Инвестиции в горите“ предприятията ще продължат да отчисляват годишно над 17 млн. лева за собствения им фонд „Инвестиции в горите“, като същевременно финансовият резултат от дейността им се очертава да бъде загуба.  **Положителни (икономически/социални/екологични) въздействия:**  Ще се запази настоящия размера на постъпленията към фонд „Инвестиции в горите“ чрез отчисляване на определения размер от продажната цена на дървесината и недървесните горски продукти. Не са идентифицирани други положителни икономически, социални или екологични въздействия вследствие на прилагането на този вариант.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**   1. Акумулиране на значителен размер парични средства във фонд „Инвестиции в горите“ на шестте държавни предприятия по Закона за горите, вместо използването им за изпълнение на обичайната дейност на предприятието. 2. Невъзможност за изпълнение на заложените във бизнес програмите и годишните финансови планове горскостопански и ловностопански дейности, дейности за опазване на горите и за защита от пожари, както и за издръжка на заетия персонал или до генериране на отрицателен финансов резултат от дейността поради намалени приходи от продажба на дървесина.   *(върху всяка заинтересована страна/група заинтересовани страни)*  **Специфични въздействия:**  Не са идентифицирани специфични въздействия при този вариант.  **Въздействия върху малките и средните предприятия:**  Вариантът „Без действие“ няма да окаже въздействие върху малките и средни предприятия.  **Административна тежест:** Няма такава.  *(въздействията върху малките и средните предприятия; административна тежест)*  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  **Вариант 2 „Приемане на постановление на Министерския съвет за допълнение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (ДВ, бр. 102 от 2011 г.)“:**  **Описание:**  При този вариант ще бъде намален значително, за срок от 6 месеца или 2 отчетни тримесечия – четвъртото тримесечие на 2024 г. и първото тримесечие на 2025 г., размерът на частта от продажната цена на дървесината, която държавните предприятия отчисляват по чл. 179, ал. 1 от Закона за горите за собствените им фондове „Инвестиции в горите“. Тази мярка ще позволи предприятията да оперират с повече собствени финансови средства и подобрят отчетените към момента отрицателни финансови резултати от дейността си поради намаленото търсене и чувствителното понижение на цените, на които се търгува дървесината пред настоящата 2024 г.  **Положителни (икономически/социални/екологични) въздействия:**  От икономическа гледна точка, при Вариант 2 държавните предприятия по Закона за горите ще бъдат допълнително финансово стабилизирани чрез увеличаване на собствените им оперативни средства през 2024 г. и 2025 г в очакван размер около 3 млн. лв. общо за шестте предприятия, чрез временно намаляване на размера на отчисленията към собствените им фондове „Инвестиции в горите“ за срок от 6 месеца.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Ще се намалят временно постъпленията към фонд „Инвестиции в горите“ към всяко едно от предприятията, с около 5-6 млн. лева общо за 6-месечния период на действие на допълнението.  *(върху всяка заинтересована страна/група заинтересовани страни)*  **Специфични въздействия:**  **Въздействия върху малките и средните предприятия:** Този вариант би оказал косвено положително въздействие и върху малките и средни предприятия чрез подобаване на платежоспособността и задлъжнялостта на предприятията към доставчици и изпълнители на услуги по сключени договори след проведени обществени поръчки или процедури за добив на дървесина.  **Административна тежест:** няма такава.  *(въздействията върху малките и средните предприятия; административна тежест)*  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* | | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.   |  |  |  |  | | --- | --- | --- | --- | |  | | **Вариант 1 „Без действие“** | **Вариант 2 „Приемане на акта“** | | ***Ефективност*** | Цел 1 | ниска | висока | | ***Ефикасност*** | Цел 1 | ниска | висока | | ***Съгласуваност*** | Цел 1 | ниска | висока |   Сравнението по критериите – ефективност, ефикасност и съгласуваност на двата предложени варианта показва, че при прилагане на Вариант 2 ще бъде постигната заложената цел, поради което Вариант 2 е препоръчителният вариант.  *1.1. Сравнете вариантите чрез сравняване на ключовите им положителни и отрицателни въздействия.*  *1.2. Посочете степента, в която вариантите ще изпълнят определените цели, съгласно основните критерии за сравняване на вариантите:*  *ефективност, чрез която се измерва степента, до която вариантите постигат целите на предложението;*  *ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;*  *съгласуваност, която показва степента, до която вариантите съответстват на действащите стратегически документи.* | | |
| **6. Избор на препоръчителен вариант:**  **Вариант 2 „Приемане на постановление на Министерския съвет за допълнение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (ДВ, бр. 102 от 2011 г.)“.**  *Посочете препоръчителните варианти за решаване на поставения проблем/проблеми.* | | |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**        Размерът на частта от продажната цена на дървесината, която държавните предприятия отчисляват по чл. 179, ал. 1 от Закона за горите за фонд „Инвестиции в горите“, не се счита за административна тежест и не засяга физическите и юридическите лица.  *1.1. Изборът следва да е съотносим с посочените специфични въздействия на препоръчителния вариант за решаване на всеки проблем.*  *1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* | | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**      Проектът не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество  *1.1. Изборът следва да е съотносим с посочените специфични въздействия на избрания вариант.*  *1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*  *1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.*  *1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.*  *1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*  *1.6. В случай че се изменят регулаторни режими или административни услуги, посочете промяната.* | | |
| **6.3. Създават ли се нови регистри от прилагането на препоръчителния вариант (включително по отделните проблеми)?**      Не се създават нови регистри, както и не се засягат съществуващи такива.  *Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* | | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**      Актът засяга косвено МСП в положителен аспект чрез подобряване на платежоспособността и намалява задлъжнялостта на предприятията към доставчици и изпълнители на услуги по сключени договори след проведени обществени поръчки или процедури за добив на дървесина.  *Изборът следва да е съотносим с посочените специфични въздействия на препоръчителния вариант.* | | |
| **6.5. Потенциални рискове от прилагането на препоръчителния вариант (включително по отделните проблеми):**  Няма потенциални рискове.  *Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* | | |
| **7. Консултации:**    *Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*    Предстоят обществени консултации по чл. 26 от Закона за нормативните актове. Проектът на постановление на Министерския съвет за допълнение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (ДВ, бр. 102 от 2011 г.) ще бъде публикуван на Портала за обществени консултации, както и на електронната страница на Министерство на земеделието и храните, в съответствие с изискванията на чл. 26 от Закона за нормативните актове за срок от 30 дни.  *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* | | |
| **8. Приемането на нормативния акт произтича ли от правото на Европейския съюз?**      *1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).*  *1.2. Изборът трябва да съответства на посоченото в раздел 1, съгласно неговата т. 1.5.* | | |
| **9. Изисква ли се извършване на цялостна предварителна оценка на въздействието поради очаквани значителни последици?**      *(преценка съгласно чл. 20, ал. 3, т. 2 от Закона за нормативните актове)* | | |
| **10. Приложения:**  Прогнозни данни за определяне на очакваното отражение върху намалението на приходите към фонд „Инвестиции в горите“ за всяко едно от шестте държавни предприятия, респективно за увеличението на оперативните им средства за срок от 6 месеца, в абсолютен размер, хил. лева.  *Приложете необходимата допълнителна информация и документи.* | | |
| **11. Информационни източници:**   1. Прогнозни данни за очакваната реализация на дървесината до края на 2024 г. от държавните предприятия по Закона за горите; 2. Годишни финансови отчети на предприятията за първото и второто тримесечие на 2024 г., публикувани в Търговския регистър, на страницата на Агенцията за публични предприятия и контрол и на страниците на държавните предприятия по Закона за горите; 3. Справка за транспортираната дървесина от временен склад по първични превозни билети към 01.10.2024 г., публикувана на интернет страницата на Изпълнителна агенция по горите (https://www.iag.bg/docs/lang/1/cat/13/index).   *Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* | | |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност: инж. Борислав Симеонов,** директор на дирекция „Търговски дружества и държавни предприятия“.  **Дата:** 24.10.2024 г.  **Подпис:** | | |